google/wiki40b huggingface dataset:
Susancai

Susancai (kinesisk: 素三彩, pinyin: Sùsāncǎi; «trefargespigment») er en kinesisk porselensglasur som vanligvis appliseres direkte på biscuitbrent (uglasert) porselen. Stilen oppstod mot slutten av Mingdynastiets tid i Zhengde-keiserens tid og ble populær blant Jingdezhens porselensprodusenter, men var mest fremtredende i Kangxi-keiserens tid under Qing-dynastiet. 
Stilen er fortsatt i bruk i Sørøst-Asia.
Stilen har fellestrekk med sancaistilen utviklet i Tangdynastiets tid (618–907).
Blazhe Ilijoski

Landslaget

Blazhe Ilijoski spilte 13 landskamper for Makedonias herrelandslag.
Obrigheim kjernekraftverk

Obrigheim kjernekraftverk var et kjernekraftverk som produserte elektrisk kraft ved byen Obrigheim, ved elva Neckar i det nordlige Baden-Württembergsørvest i Tyskland. Kraftverket ble nedlagt ved konsesjonens utløp i 2005. 
Det ble bygget og godkjent i perioden fra 1965 til 1969. Installert maksimal effekt var 357 MW, og anlegget hadde kun én reaktor.
Statens naturforvaltningsråd

Statens naturforvaltningsråd ble til i 1991 ved sammenslåing av Statens naturvernråd og Statens friluftsråd.
Rådet sin funksjon og virksomhet gikk ut på å arbeide med naturforvaltning i Norge, inkludert Svalbard. Rådet skulle følge med på utviklingen inne forvaltingen av naturressursene, og gi råd til Miljøverndepartementet i aktuelle saker, eventuelt foreslå saker selv. Rådet var ikke hjemlet ved lov.
Rådet ble nedlagt 1. juli 2002.
Turn under Middelhavslekene 1963

Turn under Middelhavslekene 1963. Turn var en av flere sporter under de tredje Middelhavslekene som ble arrangert i Napoli i Italia i perioden 21. til 29. september 1963. Det var fjerde gangen som turn var med på programmet under Middelhavslekene. Det ble konkurrert i åtte øvelser i turn, kun for menn, sju individuelle og en lagkonkurranse. Italia ble beste nasjon med fem gullmedaljer foran Jugoslavia med to.
Niall mac Eochada

Niall mac Eochada (død 1063) var konge av Ulaid fra 1016 og antagelig fram til sin død. Ulaid var et folk i nordlige Irland i tidlig middelalder. De detaljer som man kan lese ut av hans liv er i tilknytning til ulike slag mot hans nabokongedømmer.
Hans far, Eochada mac Ardgair, døde i 1004. Niall mac Eochadas militære aktivitet var rettet mot medlemmer av sin egen slekt, Dál Fiatach. Han ble beseiret av en fetter i 1012 i «slaget på høydene». I 1020 beseiret han og stakk øynene ut på Flaithbertach Ua Eochada.
I 1022 møtte han til sjøs de norrøne fra Dublin i et slag han selv gikk seirende ut av. Han beseiret deretter Cenél nEógain fra klientkongedømmet Airgialla, et område som nå er den sentrale og sørlige delen av provinsen Ulster. I 1024 invaderte han Dublin og tok gisler, en suksess han gjentok to år senere.
I 1044 herjet han det sørlige Uí Néill-kongedømmet Brega, men møtte såpass motstand at han ble slått tilbake og mistet rundt 200 mann i prosessen. I 1047 gikk han inn i en allianse med Diarmait mac Maíl na mBó og med dennes hjelp kunne han å lettere stå imot presset fra både nord og sør fra kongedømmene Mide, Brega og Dublin.
I 1056 dro folk fra sørlige Uí Néill på et herjing- og plyndringstokt og tok etter sigende 3000 kyr og 60 fanger fra Niall mac Eochadas klientkongedømme Dál nAraidi. I 1059 ble det samme området herjet av Cenél nEógain.
Niall mac Eochadas sønn Eochaid (død 1062) ble betraktet som en medkonge av Ulaid sammen med sin far. Eochaids sønn Donn Sléibe Ua hEochada (død 1091) ble også betraktet som en konge av Ulaid, og det var også tilfelle med mange av hans etterkommere.
Johnson

Johnson er en norsk slekt, opprinnelig fra Island. Den innvandret til Norge i 1789 fra Danmark med presten Gisle Johnson (død 1829 i Austre Moland).

Segl

Flere i slekten bruker segl med et motiv som først ble brukt av stamfaren Jon Jacobson (død 1808) som var sysselmann i Vadla, Island. Han var far til innvandreren Gisle Johnson (død 1829).
Seglet har oval flate og motivet er et kartusjformet skjold med segleierens forbokstaver (initialer). Det er en oppvoksende, tredelt kvist på hver side av skjoldet. Skjoldets bunn er skravert med vannrette streker (heraldisk blått ?). På skjoldets overkant står en naken menneskefigur med høyre hånd i siden og i venstre hånd en sabel og en skålvekt, det vil si en variant av symbolet Justitia. Til venstre for mennesket er det en liten, ubestemt figur, muligens en fugl. Fra seglets øvre, høyre side er det en framkommende, sterkt stilisert løve.
Ulvsjön

Ulvsjön er en innsjø i Nackareservatet, like nord for Älta i Nacka kommune i Södermanland, Sverige. Innsjøen dreneres til Söderbysjön, og er en fin skogssjø med bademuligheter.
Sörmlandsleden passerer like nord for innsjøen.
NM i bryting 1934

NM i bryting 1934 ble arrangert i Kristiansand 17-18. mars og Sandefjord 24.-25. mars. Arrangører var AK 28 og Sandefjord IF. Kongepokalen ble vunnet av Asbjørn Davidsen.
Shenandoah Valley

Shenandoah Valley er en dal i vestre Virginia og nordøstre Vest-Virginia, USA. Dalen strekker seg langs Blue Ridge og Allegheny Mountains. Navnet har uvisst opprinnelse, men det mest romantiserte (og brukte) forklaringen er at det stammer fra det indianske uttrykk for «stjernenes vakre datter». Dalen er et produktivt landbruksområde, men til tross for kunnskap om dette, ble ikke dalen befolket før tyske, skotske og irske immigranter kom dit via Pennsylvania på 1730-tallet. Hovedgrunnen til at dalen så lenge var forbeholdt indianere var at den lå beskyttet av mektige fjell på alle kanter. Shenandoah Valley var en viktig slagmark under den amerikanske borgerkrigen, 1861–1865.
Spøkelsesskip

Spøkelsesskip er et skip som blir funnet drivende og forlatt uten besetning og passasjerer. Begrepet er ofte blitt brukt i film og litteraturen for fiktive historier, men har rot i virkeligheten fra hendelser som har forekommet. Det mest kjente oppdiktede spøkelsesskipet er «Den flygende hollender».
Plausible forklaringer på spøkelsesskip er blant annet mytteri, stormer, forsikringsvindler og pirater.
Slaget ved Schweiler

Slaget

Hertug Anton av Lorraine var på vei hjem til sin residens i Nancy da en av hans speidere underrettet om en stor samling væpnede bønder som hadde stilt seg på veien ved Schweiler. Han oppsøkte dem og gikk til angrep, men møtte sterk motstand. Da slaget var over hadde han tapt 500 landsknekter.
Flere tusener lå igjen på valplassen, antakelig 4 000 av de 8 000 var felt av leiesoldatene i hertugen av Lorraines hær som hadde gjort seg ekstremt beryktet med sin brutalitet under strid mot bøndene og deres bondegårder. Ingen alsatianer våget å gjøre opprør etter dette.
Fort Rosecrans National Cemetery

Fort Rosecrans National Cemetery er en føderal militær gravlund i byen San Diego i California. Den ligger på stedet for den tidligere kystartilleristasjonen Fort Rosecrans og forvaltes av Department of Veterans Affairs. Gravlunden ligger ca. 16 km vest for San Diego sentrum, med utsikt over San Diego Bay og byen fra den ene siden, og Stillehavet på den andre siden. Fort Rosecrans er navngitt etter William Starke Rosecrans, en general i Union Army i den amerikanske borgerkrigen. Gravlunden ble registrert som historisk landemerke nr. 55 i California  6. desember 1932. Den er spredt ut over 31,4 ha på begge sider av Catalina Blvd.
Frøken Vable

Frøken Vable (orig. engelsk Miss Quackfaster, senere også Miss Typefast) er en fiktiv figur fra Disney-tegneseriene. Hun er onkel Skrues sekretær som holder styr på ham. Hun opptrådte første gang i 1961, i historien Gode, gamle tiøringen (engelsk The Midas Touch) av Carl Barks.
Amalgamasjon

Amalgamasjon eller amalgering er en prosess eller politikk som tar sikte på sammensmeltning mellom to eller flere politiske og/eller administrative enheter. I en slik forstand er uttrykket mest brukt i forbindelse med forhold innenfor suverene stater. Det kan da for eksempel dreie seg om sammenslåing av kommuner eller av institusjoner (for eksempel NAV-reformen). 
Amalgamasjon var også en politiske retning som gikk inn for en gradvis sammensmeltning av Norge og Sverige i unionstiden 1814-1905. De som støttet amalgamasjon var stort sett enten svenske, eller, i Norge, den øverste delen av offiserskorpset. Motstykket til amalgamasjonspolitikken var den kamp for likestilling mellom Norge og Sverige innenfor unionen som de fleste i Norge og på Stortinget stort sett sto for.
Byrrhidium

Levevis

Disse billene lever i tørre, ørkenaktige områder. De kan ikke fly. Billene lever av møkk, muligens er de spesielt knyttet til klippegrevlinger.

Utbredelse

Slekten er kjent fra et relativt lite område i det sørvestlige Afrika rundt grensen mellom Namibia og Sør-Afrika.
As-Saffāḥ

Abū al-ʿAbbās ʿAbd Allāh ibn Muḥammad as-Saffāh (arabisk: ‎أبو العباس عبد الله بن محمد السفاح; født 721/722, død 9. juni 754 AD i al-Anbar/103-136 AH), også skrevet al-Saffah og as-Saffah, var den første kalifen av ʿAbbasidekalifatet som hersket fra 749/750 til sin død i 754 (132-136 AH). Riket han grunnla ble et av de viktigste kalifatene i islams historie.

Bakgrunn

As-Saffāh tilhørte Banū Hāšim, og nedstammet fra Profeten Muhammads onkel ʿAbbas ibn ʿAbd al-Muṭṭalib, og kunne gjennom dette slektskapet kreve kaliftittelen.

Kalif

Han utropte seg til kalif i 749 i Kufa, og beseiret endelig umayyadene i slaget ved Zab i 750. Dermed var umayyadenes maktsjikt så godt som utryddet. Av selve herskerfamilien gjenstod da bare prinsen Abd ar-Rahman, som klarte å flykte til al-Andalus, der han skulle fortsette dynastiet.
As-Saffahs korte regjeringstid kjennetegnes ved konflikten med alidene. De hadde etter umayyadenes fall gjort seg forhåpninger om å ville kaliftronen for seg. Deres anfører den gang, ʿAbdallāh ibn al-Ḥasan, ble imidlertid behandlet med stor respekt av as-Saffah. 
Utenrikspolitisk er det store sammenstøtet med kineserne av vesentlig betydning. Slaget ved Talas (751), som vel militært var et uavgjort utmattelsesslag, ble betraktet som en stor seier av abessinierne. Muslimene kunne dermed sikre sine erobringer i Transoxania i Sentralasia
As-Saffāh er en religiøs frelsestittel fra hadithlitteraturen om mahdi som i eldre arabisk betydde Den gavmilde, som kommer fra det arabiske verbet yasfaḥ, som betyr «å helle ut», noe som antydet at den første herskeren ville være gavmild i å dele sin rikdom med muslimene. Den nye kalifen tok i bruk denne tittelen i sin første preken i Kufa i 749. En alternativ tolkning av navnet er «blodsutgyteren» eller «slakteren», som skal ha sitt utgangspunkt i hans nådeløse forsøk på å utrydde den rivaliserende umayyadefamilien, og i moderne arabisk har ordet en heller negativ klang. Men denne forklaringen er mer usannsynlig, da ingen kalif ville ha valgt dette navnet om det hadde den opprinnelige betydningen.
Kalif as-Saffah døde imidlertid allerede i 754, kort etter at hans nye residens al-Anbar ved nedre Eufrat var blitt grunnlagt. As-Saffāḥ ble etterfulgt av sin bror al-Manṣūr.
En berømt etterfølger av Abu l-Abbas, nemlig kalif Hārūn ar-Rashīd, kalte den kostbare hvite elefant som han sendte som gave til keiser Karl den store, etter grunnleggeren av det abbasidiske dynasti.
Shahdol kullkraftverk

Shahdol kullkraftverk er et kullkraftverk under bygging i Shahdol i delstaten Madhya Pradesh, India. Total effekt blir på 1 320 MW når anlegget står ferdig utbygd i 2014. Brenselstype blir kull. Utbygger er energiselskapet GMR Energy.
Stavanger Oilers i 2015/16

Spilleroverganger og signeringer

Dette er en liste over spilleroverganger og signeringer fra slutten av 2014/15-sesongen til overgangsfristen 31. januar 2016:
Idrettslaget Norrøna

Idrettslaget Norrøna (IL Norrøna, stiftet 8. september 1889) er et idrettslag fra området Dræggen i Bergen. Klubben har tilbud innen håndball for menn og kvinner, mosjonspartier og turn for barn med idrettsskole. Hjemmebane er Norrønahallen. Turngruppen arrangerer treningspartier for barn på Kronstad skole og trening for viderekomne i Norrønahallen.
Fra starten var friidrett en sentral del av aktivitetene i klubben, og Norrøna var en av stifterne av Norges Friidrettsforbund i 1896. Skansemyren var klubbens hjemmebane frem til idretten ikke lenger ble tilbudt. Ski og orientering har også vært idretter i IL Norrøna.
Under Sommer-OL 1912 hadde klubben 4 mann med i den norske turntroppen som vant gull.
Sentrale idretter har vært: friidrett, turn, ski, orientering og håndball.
Río Branco (Uruguay)

Kommune

Byens ordfører (alcalde) er Roberto Pereira.

Transport

Ruta 26 forbinder Río Branco med Ansina, Tacuarembó, Melo og Salto (vest).
Thugs

Thugs er et musikkalbum med Desperado, utgitt i 2006.
Agneta Sjödin

Modellkarriere

Hun ble i 2011 kåret til Sveriges 99. mest sexy kvinne av magasinet Slitz.

Fra lystekniker til programleder

Sjödin startet som lys- og lydtekniker i TV 4. Da Adam Alsing søkte etter en kvinnelig kollega som kunne lede programmet Tur i kärlek sammen med seg i begynnelsen av 1990-årene, ble Sjödin på spøk invitert til audition, og fikk jobben. Sjödin ledet programmet flere sesonger, for så å jobbe videre med TV 4 i den svenske versjonen av Fangene på fortet. Hun ledet dette programmet sammen med Gunde Svan, og programmet ble en suksess for Sjödin og TV4.
I 1995 ble Sjödin og Bengt Magnusson programledere for Jakten på röda rubinen, som gikk på TV4 en sesong. De kommende årene var Sjödin programleder i program som de svenske versjonene av henholdsvis Stjerner i sikte og barneversjonen av samme program, Småstjärnorna. Fra 1997 til 1999 var Sjödin programleder for Frøken Sverige-konkurransen, samt den årlige faddergallaen, som Sjödin har ledet flere ganger.
Ved nyttår i årene 1995 til 2005 hadde Sjödin programlederrollen i sitt eget program Agnetas nyårskarameller, hvor hun sammen med kjente gjester diskuterte året som hadde gått på TV 4, samt viste klipp og tabber fra kanalens arkiv. Programmet gikk inn, men er satt opp igjen fra nyttår 2012.
I 2003 startet programmet Saknad, hvor Sjödin gjenforente mennesker som var i slekt eller familie, men som ikke hadde møtt hverandre på mange år, og dermed mistet kontakten. Sjödin var også over flere sesonger programleder for Gladiatorerna. Sjödin gikk nå inn i en periode med mindre programlederoppdrag, og begynte en sangkarrière.

Sang og comeback på TV

Sjödin medvirket blant annet i Allsång på Skansen 2005, og sang sammens med andre i en gruppe satt sammen kun for sommerturneen dette året. Hun ledet så Sveriges versjon av Let's Dance sammen med David Hellenius sesongene 2006 og 2007. Fra 2010 ledet hun fangene på fortet igjen, og fra nyttår 2012 ledet hun Agnetas nyårskarameller igjen.

Som forfatter

Agneta Sjödin debuterte som forfatter 2005 med Vändpunkter: människor som vågat möta livet. Hun gav i mars 2007 ut romanen En kvinnas resa, som er basert på hennes egen ungdomstid, og om overgrep fra denne tiden.

Privatliv

Sjödin har vært samboer med Niklas Strömstedt, og de har en datter sammen. Hun har også vært samboer med William Moberg Faulds, og senere gift med Per Alkebäck, som hun skilte lag med i 2009.
Ragna Foss

Familie

Ragna Foss var datter av kjøpmann Hans Peter Jensen (1847-1891) og Maren Kirstine Johnssen. Hun ble 2. august 1913 gift i Kristiania med legen Abraham Georg Vaage (1878-1927).

Liv og virke

Ragna Foss var elev ved Sekondteatret sesongen 1899-1900. Hun debuterte i en mindre rolle i Holbergs Det lykkelige Skibbrudd 24. november 1899. Året etter gestaltet hun rollen som Anna i Jegerbruden 21. juli 1900.
Ragna Foss hadde en birolle i Charles Gounods opera Faust på Nationaltheatret våren 1905. I oktober 1908 alternerte hun med Kaja Norena i Grieg & Bjørnsons operafragment Olav Trygvason på Nationaltheatret. Her hadde hun blant annet også roller i Aïda, Lohengrin og i Jacques Offenbachs operette Storhertuginnen av Gerolstein. Etter hennes opptreden som Ortrud i Lohengrin på Nationaltheatret i 1911 ble det blant annet skrevet at hun var «en prægtig Ortrud, sterkt og kraftig præget i sin vilde og mørke demoniskhed. Stemmen klinger utmerket i partiet, og det er beundringsverdig, hvordan hun formbar at farve den efter tekstens vekslende innhold av skjærende han og slesk, glat smiger».
I 1905 hadde Ragna Foss flere opptredener på Hjorten Revy- og Varietéteater i Trondheim.
Ragna Foss medvirket også ved operaforestillinger og musikalske soireer på Centralteatret, og bidro dessuten med gjesteopptredener ved Den nationale Scene. Ved en opptreden der i 1910 gestaltet hun rollen som Zantuzza i Cavalleria Rusticana. Etter hennes opptreden ble det skrevet at hun «hersker over en stor operastemme, og hennes spill har dramatisk liv».
Nikolaus von Vormann

Bakgrunn

Nikolaus von Vormann startet sin militære karriere på kadettskolen den 3. august 1014 som frivillig i Den Kongelige Prøyssiske Arme.

Første verdenskrig

Den 29. januar 1915 ble han offiser og ledet i 1917 en stormtroppavdeling i 7. infanteridivisjon.

Mellomkrigstiden

Etter krigen jobbet han en stund som frivillig i regiment Magdeburg, før han ble involvert i det nyopprettede Reichswehr. I 1926 ble han forfremmet til løytnant, og i 1930 ble han kaptein og major. I 1938 ble han utnevnt til stabssjef for 10. Armekorps, før han to måneder senere ble forfremmet til oberstløytnant.

Andre verdenskrig

Ved starten av andre verdenskrig tjenestegjorde han i ulike stabsposisjoner, før han i desember 1942 fikk den militære kommandoen som sjef for 23. panserdivisjon som generalmajor. Panserdivisjonen var en del av Armegruppe Don som etter slaget ved Stalingrad ble brukt som en del av forsvaret mot den påfølgende sovjetiske offensiven. Von Vormann beholdt kommandoen over divisjonen frem til tilbaketrekningen over Dnepr, da han ble forfremmet til generalløytnant (1. juli 1943).
Den 26. desember 1943 overtok han kommandoen over XLVII Panzerkorps, som ble satt inn i kamper på den sørlige delen av Østfronten, der de blant annet deltok i slaget ved Cherkassy.
Den 27. juni 1944 ble han forfremmet til general (pansergeneral) for 9. arme. På denne tiden tilhørte armeen Armégruppe Senter, og deltok i store kamper mot Sovjetunionens sommeroffensiv samme året. I krigens siste dager hadde han kommandoen over en festning i Alpene, men ble tatt til fange av de allierte.
Etter krigen skrev von Vormann to militære biografier: Der Feldzug 1939 og Tscherkassy.
Haneborg

Haneborg er et boligområde i Lørenskog kommune. Beliggenheten er lengst nordvest i kommunen, med grense mot Oslo i vest og mot et skogområde i nord med navn Haneborgåsen. Haneborg og Fjellhamar går veldig i ett med hverandre, og de to områdene i Lørenskog betraktes ofte som ett. Den største delen av Haneborg er en helling mot sørvest, med utsikt over store deler av Lørenskog og de nordlige deler av Oslo. Haneborg er en del av tettstedet Oslo.
Hanaborg holdeplass blir betjent av lokaltogene mellom Lillestrøm og Oslo, og sørger for en sentral beliggenhet til både Lillestrøm, Strømmen og Oslo.

Historie

På Haneborgåsen ligger 11 gravrøyser fra bronsealderen. Haneborg (Hunaborg) ligger strategisk til og ble nok etablert i folkevandringstiden som forsvarsverk for Raumarrikets yttergrense mot Viken (Oslo) og Vingulmark (Oslofjordområdet).
Fra gården ble det drevet betydelig sagbruksvirksomhet. Hovedbanen hadde opprinnelig ingen stasjoner mellom Grorud og Strømmen, men i 1861 var det opprettet en godsstasjon ved Hanaborg for sagbruksprodukter. I 1920-årene ble gården delt i 185 parseller, og bebygd med eneboliger og fritidshus. I 1929 innstilte herredsstyret på at det skulle bygges en ny stasjon med navnet Hanaborg. NSB foretrakk å kalle den Fjellhamar stasjon ved åpningen i 1931. Stoppestedet Haneborg ble anlagt 1955.
Setesdalsbunad

Setesdalsbunaden er en bunad som fra gammelt av ble brukt i Bykle, Valle og Bygland, de tre øverste kommunene i Setesdal i Aust-Agder. Setesdal er et av de få områdene i landet der det har vært en ubrutt tradisjon fra folkedrakt til bunad. I dag er bunaden et festplagg, men det lever fortsatt personer som har brukt drakten både til hverdag og fest.

Kvinnebunaden

Kvinnebunaden, også kjent som stakkane i Setesdal, består av ei hvit skjorte med blonder (kniplinger eller nupereller) på krage og ermer, to stakker i vadmel: en hvit understakk («kvitstakk») til daglig bruk og en svart overstakk som brukes når det er kaldt, og til fest- og kirkebruk. Til bunaden hører en stor og en mindre sølje, halsknapper og ermeknapper av sølv. Kvitstakken kan ha en sølvlås i linningen. Stakkan er utstyrt med to belter, hvert til sitt bruk: et vevet belte med sølvhekter til festbruk og et svart lærbelte med oval eller firkantet spenne som kan brukes både til hverdag og fest. Hodeplagg skal brukes når en er festkledd, det kan blant annet være et svart ullskjerf (eventuelt med en flerfarget rosebord).
Morag Joss

Morag Joss er en britisk forfatter.
Morag Joss er oppvokst på Skottlands vestkyst. Hun har studert engelsk ved University of St Andrews og sang ved Guildhall School of Music. Joss har arbeidet i museer og gallerier, og innen høyere utdanning.
Joss bestemte seg for å begynne skrive krimromaner i 1996, etter at en av hennes noveller nådde opp som finalist i en konkurranse utlyst av magasinet Good Housekeeping. Hennes første roman, Funeral Music (1998), den første i en serie på tre med cellisten og amatørdetektiven Sarah Selkirk i hovedrollen, ble nominert til Dilys Award for årets beste detektivroman. Hennes fjerde roman, Half Broken Things (2003) ble premiert med Crime Writers' Associations Silver Dagger. Morag Joss har vært bosatt i Hampshire, Wiltshire og London.
Half Broken Things ble i 2007 filmatisert av ITV som et to timers drama for fjernsyn med Penelope Wilton i hovedrollen.
Charopus graminicola

Utseende

Kroppen er 2,2-2,5 millimeter lang og har en matt men metallisk svartgrønn farge. Hodet med de noe utstående fasettøynene er like bredt som brystet. Antennene er festet noe foran fasettøynene, de har elleve ledd og er svarte, bortsett fra rotleddene som er mer gule. Dekkvingene hos de nordiske artene med en spredt lys oppstående behåring, sammen med en finere liggende behåring. Den er kort, men lett å se (krever forstørrelse). Hunner mangler flygevinger men har velutviklede dekkvinger. Brystskjoldet er smalere i bakkanten enn på midten. Dekkvingene slutter ved sidekanten og mangler en innoverbøyd fortsettels litt inn under bakkroppen. Beina er ganske slanke, alle føtter har fem ledd. Fram- og mellom beina er lysere enn bakbeina.

Levevis

Charopus graminicola finnes på tørre gressenger. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Llyn Eigiau

Llyn Eigiau er en innsjø i enden av Carneddau-fjellene i Snowdonia i Nord-Wales. Navnet Eigiau tror en kommer fra fiskestimer som en gang fantes her.
I 1911 ble det bygd en kilometerlang demning som var 11 meter høy på østsiden av innsjøen. Reservoaret skulle gi vann til kraftstasjonen i Dolgarrog, som gav strøm til aluminiumsverket som lå like ved. Da demningen ble bygd trakk den opprinnelige entreprenøren seg ut av prosjektet, og hevdet at det ble tatt snarveier i byggingen. Den 2. november 1925, etter at det hadde kommet over 600 mm nedbør på bare fem dager, brøt demningen sammen. Vannet rant ned til Coedty-reservoaret, og fikk denne demningen til å bryte sammen. En stor flodbølgje strømte nedover mot landsbyen Dolgarrog, og 17 mennesker mistet livet. En ny kraftstasjon ble bygd ved Dolgarrog i 1925.
I dag dekker innsjøen om lag 49 hektar, og er rundt 10 meter dyp. Med demningen intakt ville innsjøen ha vært dobbelt så stor. Vannet blir i dag ført inn i tunnel fra elven nedenfor Llyn Dulyn til innsjøen og en annen tunnel tar vannet videre fra Llyn Eigiau til Llyn Cowlyd.
Den største elven som renner ut i Llyn Eigiau er Afon Eigiau, en liten elv som renner ned fra Cwm Eigiau.
Utsiget fra Llyn Eigiau heter Afon Porth-llwyd og renner via Coedty-reservoaret under Pont Newydd i Dolgarrog, før hun munner ut i River Conwy.
SCHED DEADLINE

SCHED_DEADLINE er en skedulerer som har vært tilgjengelig i Linuxkjernen siden versjon 3.14, som ble lansert 30. mars 2014. Skedulereren benytter seg av algoritmene earliest deadline first og Constant Bandwidth Server (CBS).